《东斋独坐》
宋代·李复

飞雨日萧萧，秋购收晚暑。
掩关兀然坐，默与玄相遇。
坐久忽相忘，玄我无宾主。
神游出八紘，鸿蒙见气母。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。